শ্ৰমিক সকললৈ সুখবৰ, এতিয়াৰ পৰা শ্ৰমিকে পাব এইসমূহ চৰকাৰী সুবিধা…

শ্ৰমিক সকললৈ সুখবৰ। এতিয়াৰ পৰা দেশৰ শ্ৰমিকে চৰকাৰৰ পৰা পোনপটীয়াকৈ লাভ কৰিব সকলো সুবিধা।

শ্ৰমিকসকলৰ বাবে মুকলি কৰা হৈছে ই- শ্ৰম নামৰ এটা পৰ্টেল। এই প’ৰ্টেলত ১৬ ৰ পৰা ৫৯ বছৰৰ সকলো শ্ৰমিকে আবেদন কৰিব পাৰিব। আবেদনৰ সময়ত দিব লাগিব আধাৰ কাৰ্ড, বেংক পাছবুক আৰু ফোন নম্বৰ। আবেদন কৰাৰ পিছতে হিতাধিকাৰীৰ নামত পঞ্জীয়ন হ’ব ২ লাখ টকাৰ বীমা।

উল্লেখযোগ্য যে, ভাৰতবৰ্ষত মুঠ ৩৮ কোটি অসংগঠিত শ্ৰমিক আছে। বৰ্তমানলৈকে দেশৰ ১কোটি ৩০ লাখ শ্ৰমিকে ইয়াৰ বাবে কৰিছে আবেদন।

অসমত মুঠ ৫ লাখ শ্ৰমিকে আবেদন কৰিছে। দেশৰ অৰ্থনৈতিক ক্ষেত্ৰত আগুৱাই নিয়াৰ ক্ষেত্ৰত শ্ৰমিক সকলৰ যথেষ্ট অৰিহণা আছে। শ্ৰমিকক সকলো সুবিধা দিবৰ বাবেই দিয়া হৈছে এই ই-শ্ৰম কাৰ্ড।

আজি শংকৰদেৱৰ কলাক্ষেত্ৰৰ বাণীকান্ত কাকতি প্ৰেক্ষাগৃহত কেন্দ্ৰীয় ৰাজ্যিক শ্ৰম আৰু নিয়োগ মন্ত্ৰী ৰামেশ্বৰ তেলী আৰু অসমৰ শ্ৰম আৰু নিয়োগ মন্ত্ৰী সঞ্জয় কিষানে ই-শ্ৰম পঞ্জীয়ন মুকলি কৰি আনুষ্ঠানিকভাৱে ই-শ্ৰম কাৰ্ড প্ৰদান কৰে। মুঠৰ ওপৰত শ্ৰমিক সকলক সুবিধা প্ৰদানৰ বাবেই ভাৰত চৰকাৰে এই ব্যৱস্থা গ্ৰহণ কৰিছে।